ໃນຕອນເຊົ້າຂອງວັນທີ 8 ສິງຫາ 2018 ທີ່ສານປະຊາຊົນສູງສຸດ ທ່ານ ຄຳພັນ ສິດທິດຳພາ ກຳມະການສູນກາງພັກ, ເລຂາຄະນະພັກ, ປະທານສານປະຊາຊົນສູງສຸດ ໄດ້ຕ້ອນຮັບ ທ່ານ ໝູນແກ້ວ ອໍລະບູນ ອະດິດ ລັດຖະມົນຕິ ກະຊວງ ຖະແຫຼງຂ່າວ ແລະ ວັດທະນະທຳ ເຂົ້າພົບປະໂອລົມ ແລະ ມອບປື້ມມູນເຊື້ອການເຄື່ອນໄຫວຂອງ ທ່ານ ອຸ່ນເນື້ອ ພິມມະສອນ(ອະດິດປະທານສານປະຊາຊົນສູງສຸດຄົນທຳອິດຂອງ ສປປ ລາວ) ແລະ ປື້ມມູນເຊື້ອການເຄື່ອນໄຫວຂອງທ່ານ ໝູນແກ້ວ ອໍລະບູນ ໃຫ້ແກ່ສານປະຊາຊົນສູງສຸດ ເນື່ອງໃນໂອກາດສະເຫຼີມສະຫຼອງວັນສ້າງຕັ້ງສານປະຊາຊົນຄົບຮອບ 36ປີ ວັນສ້າງຕັ້ງສານປະຊາຊົສູງສຸດ (15 ສິງຫາ 1982-15 ສິງຫາ 2018) ເພື່ອເປັນມູນເຊື້ອໃຫ້ສະມາຊິກພັກ, ຜູ້ພິພາກສາ ແລະ ພະນັກງານຂອງສານກໍ່ຄືຄົນລຸ້ນຫຼັງໄດ້ສືກສາຄົ້ນຄ້ວາຮ່ຳຮຽນເອົາແບບແຜນການດຳລົງຊິວິດ, ຄຸນສົມບັດສີນທຳປະຕິວັດຂອງອະດິດການນຳ ແລະ ນຳໄປໝູນໃຊ້ໃຫ້ເກິດຜົນໃນການປະຕິບັດໜ້າທີວຽກງານໃນປັດຈຸບັນ ແລະ ອານາຄົດ.
ພາບ - ຂ່າວ: ອານຸພົນພົມຮັກສາ